
Történik Thébaiban, a királyi palota előtt

ANTIGONÉ
Iszméné, testvérem, van-e még baj, amivel


Oidipusz atyánk után ne sújtana Zeusz?
Minden átok, fájdalom, megcsúfolás
Rajtunk teljesedik be.
Hallottad, mit hirdetett most ki  király?


Mivel sújtják a gyűlölők szeretteinket?

ISZMÉNÉ
Azóta semmi hírt nem hallottam, mióta
Két testvérünk egy napon s egymás kezétől esett el.
ANTIGONÉ
Mindjárt gondoltam, épp azért hívattalak
Kreón megvonta két testvér közül egyiktől a sírt.


Eteoklészt, mint mondják, jog s törvény szerint
el szabad temetni,
De Polüneikészt, mert elhullt vesztett ügyért,
eltemetni, sem siratni nem szabad,
Hagyják, heverjen ott megkönnyezetlenül,
A dögmadár zsákmányaként.
Aki megszegi a parancsot
Nyilvánosan fogják azt megkövezni majd.
Most megmutathatod, méltó vagy-e őseidhez,
vagy hitvány utód.

ISZMÉNÉ
Szerencsétlen leány, mit tervezel?

ANTIGONÉ
Gondold meg ezt: velem tartasz, segítesz-e?

ISZMÉNÉ
Te mernéd eltemetni őt, akit tilos?

ANTIGONÉ
Attól, mi engem illet, ő sem zárhat el.

ISZMÉNÉ
Ó, jaj, testvérem, emlékezz reá, atyánk
Mily megvetetten pusztult el, mikor maga
Kutatta fel saját förtelmes tetteit, 
S látván kiszúrta két szemét saját keze.
Anyánk kötélen végzi szégyennel telt életét.
A harmadik csapás: két testvér egy napon
ölte meg egymást. Ketten maradtunk.  
Szót kell fogadni, bármiként is fáj e szó.
Imámmal én az alvilági lelkeket
Engesztelem, ennél többre őrület gondolni is.

ANTIGONÉ
Hát nem hívlak többé magammal, segítséged nem kell nekem.
Te légy okos, én őt el fogom temetni.


 ha ezt teszem, meghalni szép.
Ám ha te inkább szegülsz az istenekkel szembe, menj!
ISZMÉNÉ
Ó, én szerencsétlen, téged hogy féltelek!

Csak tartsd jól titokban, én is szintúgy titkolom.

ANTIGONÉ
Ha így beszélsz, meg kell gyűlölnöm tégedet,
S halott testvérünk is méltán gyűlölni fog.
Hagyj engem, dőre elhatározásomért
Szenvedjem el, ami vár reám. (Távoznak, a kar bevonul)
KAR
(itt elhangzik egy ének a két, egymást megölő testvérről, és Kreónt dicsérik)

A színpadra lép Kreón, kíséretével

KREÓN
Jó férfiak, nagy megrázkódtatás után
A várost újra talpra állni engedik
Az istenek. Tudom, tiszteltétek Oidipuszt,
Tanácsotokkal támogattátok két fiát.
De egy napon s egymásra törve estek el,
Most a vérrokon jogán rám szállt minden hatalmuk 
és enyém a trón. Hazánkat én naggyá teszem,
S ezzel egy tőről szakadt parancsom is,
Mit most az Oidipusz-fiakra hirdetek,
Ezért a városért harcolt Eteoklész,
Neki a végtisztességét megadni rendelem,
de Polüneikészt, mivel hazája ellen fordult: 
eltemetni s megsiratni sem szabad.
De hagyni kell, heverjen ott a pőre test,
Kutyák s a dögmadár undok zsákmányaként.


KARVEZETŐ
Mitőlünk akkor mily szolgálatot kívánsz?

KREÓN
Hogy engedetlenséget meg ne tűrjetek.

KARVEZETŐ
Biztos halálba menni senki sem bolond.

Az őr fellép

ŐR
Uram, futottam, ahogy bírtam, de félek elmondani.


Félelmetes tett hírét hozni is nehéz.


De beszélek én; a holttestet, ki, nem tudom,
Imént homokkal hintve; szent szokás szerint
Megtéve mindent, eltemette s elszökött.

KREÓN
Mit mondasz? Férfi hát akadt ily vakmerő?

ŐR
Azt nem tudom. Nem láttam ott ásónyomot,
Nem rejti hant, csak vékony rétegben homok,
kockát vettettünk, mert mindenki félt


neked a hírt elmondani. Rám esett a sors.

KARVEZETŐ
Kezdettől fogva sejtem én, uram király,
Hogy ebben istenek keze van.
KREÓN
Ne szólj tovább, nehogy magadra vond dühöm,
hogy oly halottal istenek törődjenek?
Nem, nincs ez így, hanem régóta vannak itt
Oly férfiak, kik ellenem lázítanak,
Jegyezd meg jól, amit mondok s vedd eskünek:
Ha azt, ki végbe vitte ezt a temetést,
Meg nem találod és elém nem hurcolod,
Nemcsak halállal vár reád az Alvilág.
De míg kivallod, élve megfeszítelek
Mindőtöket!  (Kreón a palotába megy)
ŐR
A legjobb volna megtalálni, csakhogy az
Szerencse dolga, hogy meg tudjuk fogni őt.
Biztos csak egy: nem láttok többet engem itt. (Az őr oldalt távozik)
KAR
(egy himnuszt énekel az ember csodálatosságáról) 
Az őr jön, Antigonét vezetve

KARVEZETŐ
Mit látok? Nem, nem hihetem.
Csak nem szegted meg a törvényt?


ŐR
Ím, itt e lány, a tettet ő követte el,
A sírnál tetten értük. 
Kreón kilép a palotából. Néhány szolga kíséri

KREÓN
Mi az?

ŐR
Uram király, Akkor fogtam éppen el,
Hogy rendezgette még a sírt. 
Ott állt a lány; keservesen
Panaszkodott; hangosan feljajdult s nehéz, nagy átkokat
Mondott a kézre, mely meg merte tenni azt.
S kezében hozva gyorsan új homokcsomót,
A hármas áldozattal vette őt körül. 
Előre léptünk, látva ezt, s megfogtuk őt,
semmit nem próbált tagadni sem.


KREÓN
(Antigonéhoz) S te állsz csak itt fejed lehajtva, szólj te már,
Elvállalod, hogy megtetted, vagy cáfolod?

ANTIGONÉ
Elvállalom s tagadni nem fogom soha.

KREÓN
Tudtad, hogy ezt megtenni megtiltottam én?

ANTIGONÉ 
Tudtam, hiszen hirdették úton-útfélen.

KREÓN
S mégis törvényemet meg merted szegni te?

ANTIGONÉ
Hiszen nem Zeusz volt az; ki így rendelkezett,
Parancsaidban nem hiszem, hogy oly erő
Lehet, mely engem istenek nem változó
Íratlan törvényét áthágni kényszerít.
Mert nem ma vagy tegnap lépett életbe az,
De nincs ember, ki tudná, hogy mióta áll.
Az istenek ne mérjenek rám büntetést:
Embertől nem félek, bármily tervet kohol.


KARVEZETŐ
Érdes beszédű apja érdes lánya ez,
Már látom én, a baj se hajlította meg.

KREÓN
Még megtudod, kiben kemény az indulat,
Legkönnyebben bukik. 
E lány a gőgösséget úgy tanulta ki,
Hogy városunk törvényén tette túl magát;
Gőgjének az már második próbája volt,
Hogy bűnös tett után büszkén nevetni tud,
Testvérem lánya bár, minden rokon között legkedvesebb rokon,
A legrosszabb halált el nem kerülheti,
Hugával együtt, mert én ezt is vádolom,
A temetés tervéről biztosan tudott.


ANTIGONÉ
Kezedre adtak s meghalok - többet kívánsz?


Bizony dicsőbb nevet nem is szerezhetek,
Mint avval, hogy testvérem eltemettem én.


KREÓN
Te látod így, az országban senki más.

ANTIGONÉ
Látják ezek, de ajkuk tetszésedre les.

KREÓN
S te nem szégyelled, hogy másként gondolkodol?

ANTIGONÉ
Testvérért gyászt viselni szégyen nem lehet.

KREÓN
Hazánk feldúlni jött ez, védelmezte az.

ANTIGONÉ
De mégis, Hádész egy törvény szerint itél.

ANTIGONÉ
Gyűlölni nem születtem én, szeretni csak.

KREÓN
Menj hát utánuk és őket szeresd alant,
De míg én élek, nem lesz asszony itt az úr.

Iszméné kilép a palotából

KREÓN
(Iszménéhez) 
Szólj hát, a temetésen résztvettél te is,
Vagy hogy nem is tudtad, megesküszöl reá?

ISZMÉNÉ
Megtettem én is azt, mit ő: a büntetést is vállalom.

ANTIGONÉ
Csakhogy vállalni nincs jogod, mivel te nem jöttél velem. 

ISZMÉNÉ
Ne tedd velem, hogy meg ne halhassak veled,
Halott testvérünket megengesztelve így.

ANTIGONÉ
Kezed nem osztozott a tettben, most se kérj
Közös halált. Elég, ha meghalok magam.

ISZMÉNÉ
Ó, jaj nekem, hát sorsodat nem oszthatom?

ANTIGONÉ
Én meghalok s te azt választottad, hogy élj.

ISZMÉNÉ
Nem mondhatod, hogy nem figyelmeztettelek.

ANTIGONÉ
Vigasztalódj. Te élsz, de bennem rég halott
A szív: halottaimnak tartozom vele.

KREÓN
Eszét veszté e két leány szemlátomást,
Egyik csak most, a másik már mióta él.

ISZMÉNÉ
Csak nem ölöd meg tenfiad menyasszonyát?

KREÓN
Kivüle is van föld, amely szántásra vár.

ISZMÉNÉ
De nem, kit ő is úgy szeretne, más leány.

ANTIGONÉ
Ó, kedves Haimón, tégedet gyaláz atyád.

KREÓN
Rossz nő az én fiamnak nem lesz hitvese.
A kettejük frigyét Hádész oldozza fel.
KREÓN
(A szolgákhoz) Mit haboztok, szolganép?
Fogjátok és vigyétek. 

A két leányt elvezetik

KAR
(Himnuszt énekel a sorscsapásokról) 
Jön Haimón

KREÓN
Fiam, csak nem haraggal jössz atyád elé,
Választottadra mért itéletem miatt?

HAIMÓN
Apám, tanácsaid követni mindig kész vagyok.
Mert nincs szerelmi frigy; mit többre tartanék,
Mint azt, hogy életem vezesd jóságosan.

KREÓN
Igy is kell mindig érezned, fiam, 

Ó, gyermekem, ne add el józanságodat
Asszony szerelméért. 


Köpj hát utána s küldd mint ellenségedet
Hádészba ezt a lányt, keressen férjet ott.
A nép hazugságon ne fogjon engemet,
Inkább haljon meg ő. 

Akit királlyá tett a nép, követni kell
Minden szavát, legyen jogos vagy jogtalan.
Mert fejetlenségnél nincs nagyobb veszély.


KARVEZETŐ
Bölcsen beszélsz, király.

HAIMÓN
Nekem talán előnyöm az, hogy láthatom,
Mit is cselekszik és miket beszél a nép.
Mivel tekintetedtől fél a nép fia,
Nem mondja, mit te nem szeretsz meghallani.
De én homályban élek és kihallgatom,
Hogyan siratja már a város ezt a lányt,
Ki bár a legjobb minden asszonyok között,
Dicső tettéért rútul kell meghalnia.
Csak bár egyetlen elvedről tennél le már
Hogy más okos beszédét meg se hallgatod,
Bölcs ember az, ki másoktól tanulni tud,
És semmi húrt meg nem feszít túlságosan.
Engedj a jó tanácsnak és másíts a szón.


KARVEZETŐ
Uram király; mindketten jól beszéltetek,
Hallgass reá s ő is hallgatni fog reád.

KREÓN
Csak nem fogunk öreg korunkra még ilyen
Ifjú legénykétől tanulni bármit is?

HAIMÓN
Semmit, mi helytelen. Ha ifjú is vagyok,
Korom ne nézd, inkább a szót magát tekintsd.

KREÓN
A rendbontók ügyében mersz emelni szót?

HAIMÓN
Gonosztevők mellé evvel sem álltam én.

KREÓN
Gonosztevőnek nem mutatkozott e lány?

HAIMÓN
A nép a városban nem ezt rebesgeti.

KREÓN
Talán a nép határoz abban, mit tegyek?

HAIMÓN
Nem város az, mi egy ember tulajdona.

KREÓN
Gonosz fiú, atyáddal perbe szállni mersz?

HAIMÓN
Mert látnom kell, hogy jogtalanságot teszel.

KREÓN
Tekintélyem megóvni volna jogtalan?

HAIMÓN
Az istenek tekintélyét sérted vele!

KREÓN
Nem éred el, hogy éljen s hitvesed legyen.

HAIMÓN
Mást is megöl halála, hogyha meghal ő.

KREÓN
Még fenyegetni mersz te engem, szemtelen?

HAIMÓN
Apám ne volnál, mondanám, hogy nincs eszed.

KREÓN
Igen? Hát, esküszöm, te nem soká örülsz,
Hogy így gyalázhatsz engemet büntetlenül.
(A szolgákhoz) 
Hozzátok hát az undok nőszemélyt ide,
Haljon meg itt mindjárt a vőlegény előtt!

HAIMÓN
Nem, nem, ne képzeld, hogy szemem láttára fog
Meghalni ő! Hanem szemed se látja már
Az én arcom többé, keress barátokat,
Akik hajlandók tűrni őrjöngésedet. (El)
KARVEZETŐ
S milyen halálra szántad Antigonét?

KREÓN
Embernemjárta pusztaságba elviszem,
És ott a szirtodúba zárom élve őt,
S melléje ételt éppen annyit tétetek,
Hogy városunk a vér bünétől ment legyen, 
Ott kérje Hádészt - mert az istenek közül
Csak őt szolgálta - hogy megmentse életét,
S ha nem, hát megtanulja végre, hogy milyen
Hiába volt mindig Hádészt szolgálnia. (El)
KAR
(Erószhoz énekel egy himnuszt, és elsiratja Antigonét)


Antigonét elővezetik a palotából

ANTIGONÉ
Lássatok engem, ó hazám polgárai,
Hogy indulok én ez utolsó utamra.


Hádész engem élve hajt Akherón partja felé.


KAR
De mégis dicsőséggel koszorúsan
Indulsz a halotti sötét felé,
A saját törvényed visz s a halandók
Közt egyedül mégy élve az Alvilágba.

ANTIGONÉ
Nincsen, ki megsirasson, és milyen hallatlan új
Törvény kényszerít a szörnyű sírbörtönbe engemet!
Én, én nyomorult,
Kit az élők kivetettek,
S nem fogadnak be a holtak.

KAR
Bátorságod messze ment, gyermekem,
S most atyád sorsában osztozol.

ANTIGONÉ
Ahhoz nyúlsz, ami legjobban fáj énnekem:
Ó jaj,
Átkozott nászágya anyámnak,
Melyben önfiát ölelte,
Az én szegény apámat,
S én, nyomorult, én lettem a gyermekük.

KAR
Te magad vállaltad a halált.

ANTIGONÉ
Barát se kisér, nászdal se kisér,
S nincs barátaim között, halálomon ki könnyet ejt.
Kreón visszajön

KREÓN
Még mindig nem vittétek el? Beboltozott
Sírbarlangjába téve, mint parancsolom,
Hagyjátok ott magára s haljon meg, ha kell,

KAR
(Danaéról és más mitológiai történetekről énekelnek)
Antigonét elvezetik. Jön Teiresziasz, a vak jós; egy gyermek vezeti

KREÓN
Mi hír, vén Teiresziasz; mi újságot hozol?

TEIRESZIASZ
Elmondom én, csak megbecsüld a jós szavát.

KREÓN
Hát nem rád hallgattam talán a multban is?

TEIRESZIASZ
Légy most is észnél, mert beretvaélen állsz.

KREÓN
Mi baj? Hideg fut át, ha szád szólásra nyílt!

TEIRESZIASZ
Majd megtudod, ha végighallgatod szavam:
Áldozatot mutattam be, de a füst
Közül Héphaisztosz lángja nem gyulladt ki.
A város ezt a bajt miattad szenvedi,
Ezért nem kell oltárainkon áldozat
Az isteneknek, és a tűz hiába ég,
Gondold meg ezt, fiam, hisz ember vagy te is,
És nincs ember, ki még nem tévedett soha,
A holtat hagyd nyugodni már s többé ne bántsd,
Ki úgyis meghalt, azt minek megölni még?


KREÓN
Te vén ember, próbát teszel
Rajtam te is mesterségeddel! Rég tudom,
Megalkudott fejem fölött e sok kufár.
de eltemetni őt soha
Nem fogja senki, akkor sem, ha szent sasok
Jönnének őt Zeusz trónjához ragadni fel.
Hogy átkot hozna ránk, attól se félek én,
S temetni nem hagyom, 

TEIRESZIASZ
Kényszerítesz titkomat kimondani!

KREÓN
No hát beszélj, éppen csak hogy hasznot ne várj.

TEIRESZIASZ
Figyelj tehát minden szavamra: egy nap sem telik el,
S te adni fogsz fiaidból egyet váltságul halottakért,
Mert mélybe lökted azt, ki fennjárhatna még,
Házad csakhamar férfiak s a nők sírása tölti be.
Teiresziaszt a gyermek elvezeti

KARVEZETŐ
Elment, uram, s itt hagyta szörnyű jóslatát,
Még sose volt, hogy jóslata nem teljesült.
KREÓN
Én is tudom, s ez megzavarja lelkemet.


KARVEZETŐ
Most légy okos, Kreón.
KREÓN
Mit kell hát tenni? Szólj, és én rád hallgatok.

KARVEZETŐ
Eredj s hamar bocsásd ki verméből a lányt.
S temesd el illőn azt, ki már holtan hever.

KREÓN
Engedjek ebben is, valóban azt hiszed?

KARVEZETŐ
Méghozzá tüstént, ó király, az istenek
Bosszúja gyors, a bűnt utolérik hamar.

KREÓN
Ha így van, hát gyerünk,
(Szolgáihoz)
Amit magam kötöttem, most feloldozom.
Borzadva látom, hogy legbiztonságosabb
A fennálló törvényt halálig védeni.

Kreón szolgáival együtt távozik

KAR
(Dionüszosz-himnuszt énekel)
Hírnök jön

HÍRNÖK
Kreónt irigyelhettem volna még imént,
Családja is virult: nemes, szép gyermekek.
S most mindent elveszített. 

KARVEZETŐ
Mily rossz hírt hozol megint?

HÍRNÖK
Haimón halott. Atyját ítélve el, megölte önmagát.

KARVEZETŐ
Ó jós, a jóslatod hamar beteljesült.

Eurüdiké cselédeivel kilép a palotából

KARVEZETŐ
Ott látom jönni a szegény Eurüdikét,
Kreónnak hitvesét. Hallotta már a hírt,
Vagy véletlen vezette erre lépteit?

EURÜDIKÉ
Miről beszéltetek, mondjátok meg nekem,
Akármi van, megszoktam már a szenvedést.

HÍRNÖK
Királynőm, jobb a nyílt beszéd.
Férjed kisérni voltam én a sík mezőn,
Ahol kutyáktól marcangolva ott hevert
A meggyalázott holttetem: Polüneikész.
Imával engesztelve, megmosdattuk őt
Sirhalmot is hantoltunk rá hazája szent
Földjéből s már siettünk is tovább a lány
Kemény, halálos nászágyát keresni fel.
És a mélyben, legbelül,
A lányra bukkanunk, nyakán hurok feszül,
Úgy függ: kötélnek szép fátylát sodorta meg.
Haimón beléje kapaszkodva földre rogy,
Siratva Alvilágra szállt menyasszonyát.
Apja bemegy, így szólítja meg fiát:
„Szerencsétlen te, mit teszel, minek vagy itt?
Mint istenhez könyörgök, jer velem, fiam!”
De ő atyjára vad tekintettel mered,
Szót sem felel, hanem némán arcába köp,
És kardját két marokra fogja ellene,
Ezt fürgesége menti meg, s akkor szegény
Fiú dühében önmagát pusztítja el;
Saját keblébe mártja fegyverét. 

S most fekszenek, halott mellett halottja van,
Igy ülte nászát Hádész házában szegény.


Az utolsó szavaknál Eurüdiké, szolgálóival együtt, hirtelen bemegy a palotába

KARVEZETŐ
Ez mit jelent megint? Nem szólt egy árva szót
S eltűnt szemünk elől az asszony hirtelen.

HÍRNÖK
Ennyi nép előtt talán
Szégyellte volna megsiratni gyermekét.

KARVEZETŐ
Hangos jajveszékelés
Sem fojtogathat úgy, miként e némaság.
A hírnök bemegy a palotába; Kreón jön, Haimón holttestével
KREÓN
Jaj, átkozott parancsaim!
Ó, fiam, én fiatalságod
Siratom, jaj,
én voltam, ki megöltelek.

KARVEZETŐ
Jaj, látom későn ismered fel, hogy mi jó.

KREÓN
Ó, jaj nekem,
Mit szenvedek, hogy megtanuljam! 

Jaj, jaj, a halandó sorsa a balsors.

Második hírnök kilép a palotából

MÁSODIK HÍRNÖK
Uram király, neked minden bajból kijut.
lépj a házba s ott elődbe tárul új csapás.

KREÓN
Hát érhet még nagyobb csapás? Mi vár reám?

MÁSODIK HÍRNÖK
Meghalt halott fiadnak anyja, hitvesed,
Még friss sebében véresen fekszik szegény.

KREÓN
Minek, ó, minek is szaporítod a szót?
Halottat ölsz meg vele újra.
Mit tudsz még mondani újat?

A palota kapuja feltárul; házi oltár mellett Eurüdiké holtteste válik láthatóvá
KARVEZETŐ
Immár megláthatod, nem rejti őt a ház.

KREÓN
Ó, jaj nekem,
Szerencsétlennek, látnom kell ez új csapást.
Mi vár reám, mi balsors várhat még reám?
Jaj, gyermekem, jaj, jaj, szegény anya!

MÁSODIK HÍRNÖK
Az oltár mellett friss sebében összerogy,
Sötétülő tekintetét még fölveti,
Haimont siratja, téged pedig
Mint magzatodnak gyilkosát megátkozott.

KREÓN
Ó, jaj, ó, jaj,
Miért nem engemet ért a kard?
Ó, én nyomorult!
Még azt mondd el nekem, hogyan halt meg szegény?

MÁSODIK HÍRNÖK
Keblébe önkezével vert vasat, mikor
Megtudta, mily szörnyű sors érte gyermekét.

KREÓN
Ó, jaj nekem, én nem okolhatok
Senkit sem magam helyett,
Én öltelek meg, én nyomorult,
Én, én, az igazság ez.
Fogjatok gyorsan, szolgák, s vigyetek,
Ki semmibb lettem a semminél.

KARVEZETŐ
Majd erre is kerül sor, ámde rád ma még
Más munka vár: a többit istenekre bízd.

KREÓN
Kimondtam, és tőlük se kérek semmi mást.

KARVEZETŐ
Ne kérj te semmit, mert mi elvégeztetett,
Halandó ember azt el nem kerülheti.

KREÓN
Vigyétek a céltalan életűt,
Akaratlan öltelek meg, fiam,
És tégedet, ó te szegény asszony.
Jaj, merre tekintsek? Az én kezemen
Minden, minden balul üt ki,
Énrám iszonyú sors méretett.

KAR
Bölcs belátás többet ér
Minden más adománynál.
Az isteneket tisztelni kell,
Gőggel teli ajkon a nagy szavak
Nagy romlásra vezetnek -
S józanná nem tesz, csak a vénség.

